Gigi Becali: Eu nu mă duc ca Dragnea să îi duc şorici lui Codruţa, să îi tai eu porcul/ Dacă au doar două poze cu ea, atunci e sfântă (VIDEO)

Gigi Becali s-a dezlănţuit vineri într-o conferinţă de presă la adresa lui Sebastian Ghiţă. Omul de afaceri a afirmat că el niciodată nu ar fi stat după Laura Codruţa Kovesi cum a făcut Ghiţă şi alte personaje din PSD şi a susţinut că din ce vede în dezvăluiri "Kovesi e sfântă" pentru că ei nu pot scoate nicio dovadă.

"Nici pe Codruţa nu o cunosc. Apropo de asta, cum a zis el Ghiţă, băi, bă Ghiţă, eu sunt bărbat, nu sunt bărbaţi ăia care fac coadă să îi pupe el mâna că are o funcţie. Eu nu stau la stăpânirea unei femei niciodată, eu nu sunt Ghiţă, nici Dragnea care pune femei în funcţie ca să le poată stăpâni. Nu sunt bărbaţi în PSD pentru că dacă ar fi fost nu ar fi lăsat pe unul care să pună doar femei în conducere ca să le stăpânească.

Eu nu mă duc ca Dragnea să îi duc şorici lui Codruţa, să îi tai eu porcul. Eu chemam să îmi taie ei porcul că eu sunt Becali. Ei sunt în funcţie câţiva ani, dar eu sunt Becali puternic toată viaţa.

Dacă ei mafioţii cât de mult vor să manipuleze. Dacă ei nu au decât poză cu Codruţa în vie şi poză cu Codruţa în cramă cu nevasta. Deci după atâţia ani au doar asta înseamnă că Codruţa e sfânta. Ea săraca femeie între tâlhari a putut să supravieţuiască şi a avut înţelepciune", a declarat Gigi Becali.

VEZI AICI INTEGRAL CONFERINŢA DE PRESĂ A LUI GIGI BECALI